सानिया शीर्ष-100 से बाहर, सोमदेव भी फिसले  
भारतीय टेनिस खिलाड़ी सानिया मिर्जा महिला टेनिस संघ (डब्ल्यूटीए) की सोमवार को जारी ताजा विश्व वरीयता एकल रैंकिंग में शीर्ष-100 से बाहर हो गई हैं।
भारतीय टेनिस खिलाड़ी सानिया मिर्जा महिला टेनिस संघ (डब्ल्यूटीए) की सोमवार को जारी ताजा विश्व वरीयता एकल रैंकिंग में शीर्ष-100 से बाहर हो गई हैं। दूसरी ओर, पेशेवर टेनिस संघ (एटीपी) की एकल रैंकिंग में सोमदेव देवबर्मन को भी नुकसान हुआ है। सानिया को एकल क्रम में 16 पायदान का नुकसान हुआ है और वह 97वें से 113वें स्थान पर खिसक गई हैं। पिछले सप्ताह सानिया 14 पायदान की छलांग लगाकर 111वें से 97वें स्थान पर पहुंची थीं। युगल में सानिया करियर की सर्वश्रेष्ठ सातवें स्थान पर विराजमान हैं।
दूसरी ओर, सोमदेव को दो पायदान का नुकसान हुआ है और वह 120वें से 122वें स्थान पर पहुंच गए हैं। युगल वर्ग में लिएंडर पेस सातवें स्थान पर बरकरार हैं जबकि महेश भूपति 15वें स्थान पर हैं। रोहन बोपन्ना 11वें स्थान पर बने हुए हैं। युगल टीम रैंकिंग में पेस और चेक गणराज्य के राडेक स्टेपानेक की जोड़ी शीर्ष पर बनी हुई है।    

दूसरी ओर, सोमदेव को दो पायदान का नुकसान हुआ है और वह 120वें से 122वें स्थान पर पहुंच गए हैं। युगल वर्ग में लिएंडर पेस सातवें स्थान पर बरकरार हैं जबकि महेश भूपति 15वें स्थान पर हैं। रोहन बोपन्ना 11वें स्थान पर बने हुए हैं। युगल टीम रैंकिंग में पेस और चेक गणराज्य के राडेक स्टेपानेक की जोड़ी शीर्ष पर बनी हुई है।